Okinavos prefektūra
Okinavos prefektūra (jap. 沖縄県 = Okinawa-ken, okinaviškai: Uchinā) – piečiausia Japonijos prefektūra, įsikūrusi Kiūšiū regione. Prefektūrą sudaro šimtai Riukiu salyno salų, 1000 km ilgio virtine nutįsusių į šiaurės vakarus nuo didžiųjų Japonijos salų: Honšiū, Šikoku ir Kiūšiū. Prefektūros sostinė Naha įsikūrusi pietinėje Okinavos salos, kuri yra didžiausia prefektūroje ir tankiausiai apgyvendinta, dalyje. ginčytinos Senkaku salos taip pat priskiriamos prie Okinavos prefektūros.